
Tafelsaft 


Si Wikipedia, tasanayt tilellit. 

Awal tafelsuft yusa-d si tegrigit phylosophia 
cpiAoaocpla p h ilosop h ia yesEan anamek “tayri n 
tussna” ney “tayri n tmussni”. Awal 
“tadyaliktit” (dialektike, s tegrigit) d ahric deg 
tfelseft i yellan seg zzman aqdim ; tin yur-s, 
wwin-d fell-as awal yimussnawen imeqqranen n 
umadal, am Socrate, Platon, Hegel, Marx, atg. 
Sqedcen awal-a “tadyaliktit”, yas akken yal 
yiwen seg-sen yefka-yas anamek amaynut. 

Y as akken ulac wi d-yuran kra n udlis s tmaziyt 
(s umata) yef tfelseft s umata, ney yef 
tedyaliktit, cukkey timetti taqbaylit tla taktiwin 
tigejdanin i yellan deg tedyaliktit. Deg teqbaylit, 
awal “tamussni” yesEa at as n yinumak. 

1. Anamek n “Kksey tamussni d X”, me h sub : 
“Ssney-t”; 

2. Maca “tamussni” i d-yefkan awl-nniden 
“amussnaw” d ayen-nniden. Deg unamek wis 
sin, “tamussni” d agraw n taktiwin, n wazalen, 
...deg tmetti n Leqbayel. Yusef Uqasi yenna-d 
deg wawal-is “uma sriy-as i tmussni i yi-d- 
trennu d ayilif” Anamek n “tmussni” da, macci 
d axaled ney aEacer n yimdanen, d ameyyez 
yef tlufa yerzan imdanen akked trebbaE n 
yimdanen. Tin yur-s, Lmulud at Msemmer deg 
tezwert n udlis-s Isefra iqdimen n Tmurt n 
Leqbayel, yessegza-d d acu i d “tamussni”. 



Auguste Rodin, Le Penseur, 1880-82 : amdan 
yettxemmimen. 


Tamidrant-a (acku macci d awal kan) tettmeslay-d yef tmetti taqbaylit taqburt akked wazalen-is (valeurs); 
tettawi-d awal yef wamek tebna tmetti, seg tama n uxemmem akked umeyyez. Yenna-d dakken llan 3 n 
lesnaf n yirgazen i yuyen 3 n yiswiren yembabben wa nnig wayed ; seg uksar d asawen, ad naf : 

1. argaz lEali; 

2. Argaz; 

3. Amussnaw. 


-Argaz lEali (am tmettut lEali) d win yessnen d acu ara d-yini di yal tagnit, i yessnen d acu ara yeg di yal 
tagnit. Ayen akken ara d-yini (tini), ayen akken ara yeg (teg) d timsirin i lemmden yimdanen deg tmetti; wa 
yesselmad-it i wa. Axemmem deg-s ulac, ney yuqa. 



-Argaz (wissen ma tella Tmettut) : Argaz, macci d argaz l£ali kan ; d argaz lEali ternud-as kra-nniden. 
Argaz yessen akkit ayen yessen urgaz lEali, maca yesEa ayen-nniden, yesEa nnif. Nnif, s unamek-is lqayen, 
macci d anzaren ; d asnulfu n wawal ur yezmir ara urgaz lEali ad d-it-yini ; d aqabel s wudem amaynut n 
tegnit i wumi ur yezmir ara urgaz lEali. Ihi Argaz d win yettxemmimen, yettmeyyizen i tegnatin timaynutin, 
rnu yessen d acu ara d-yini, ney d acu ara yeg deg tegnatin-a ur d-nedri wergin. 

-Amussnaw yufrar yef Argaz, acku tawuri-ines deg tmetti d axemmem, d ameyyez, d asnulfu n wawal 
amaynut, n taktiwin akked tikliwin timaynutin. Amussnaw d “bab n tmussni” ; tamussni n umussnaw 
hrawet, lqayet. Yessen akkit ayen ssnen medden, am wayen yerzan ahric n tfellaht (imi Leqbayel d 
ifellahen), ayen yerzan tignewt, ayen yerzan awatay (caledrier), ayen yerzan taErfit (droit coutumier), maca 
ayen yessen ugar n wiyad d aheddad n wawal; “ahedded n wawal” macci afyit ney d asefru. Deg wawal n 
“bab n tmussni” ad tafed tamsirt yef tikli di tmetti, ad tafed tifrat i wugur, ad tafed rray ara yay umdan, ... 

Ihi mi ara negzi anamek i (d)as-fkan yimawlan-nney i wawal “tamussni”, ad naf ur yemgarad ara d wawal n 
tegrigit philosophia “une discipline existant depuis l’Antiquite et developpant un questionnement et une 
reflexion sur le monde et 1’existence humaine. Consideree comme une science humaine, elle propose des 
theories et construit des concepts pour eclaircir des problemes relatifs a la nature, a la culture, a la science, a 
la morale, a la politique ou encore au sujet humain, a son langage et a ses valeurs. », Wikipedia 
(http ://fr. wikipedia. org/wiki/Portai...) 

Neshassef atas imi ur urin ara lejdud-nney yef tmussni, wala yef wayen-nniden. Maca deg wayen i d- 
qqaren, deg wayen ttgen yal ass, deg wayen ttxemmimen, ulac ccekk, tella deg-s tmussni, riy ad d-iniy 
tifeslseft. Imassanen Ifransisen izerwen timetti n Leqbayel, yecban Hanoteau & Letourneux, ney P. 
Bourdieu seknen-d tafelsuft-a. Yef lebni n tmetti n tmurt n Leqbaye(n zik), ad naf tezga tebded yef snat n 
« tyawsiwin » yettidiren akken (lwahid) maca zgant mgaradent, ttemnamarent; seg iweksar d asawen, ad d- 
nebder : axxam (lhara) n wadda/axxam (lhara) ufella ; deg yiwet n taddart, ad naf taxlijt n wadda/taxlijt 
ufella ; deg yiwen n l£ere, ad naf, di tegti, sin n yimuren yemgaraden ; nnig l£ ere, ad naf taqbilt ney ssef, 
yeqqim-d deg wawal, deg umezruy : ssef n wadda/ssef ufella. Aya yella deg tallit uqbel ad tay Fransa 
tamurt-nney. 

Qqimen-d dayen wawalen-nniden yerzan tuddsa tanmettit (organisation sociale) : tamurt n wadda/Tamurt 
ufella (1). Sin n wawalen i tessettu Fransa i Leqbayel n wass-a d wid n yidelli, armi uyalen seqdacen tura 
kra n wawalen ur nesEi akkit assay d yidles-nney : “Grande Kabylie” “Petite Kabylie”(2). 

Ma nger tamawt, ad naf, tamezwarut, awalen-a “wadda” akked “ufella” ur rzin ara la Eli n wadeg, acku 
lemmer d aya tili “tamurt n Gerger” ur (d)semman ara tamurt n wadda (!). Aredqal ad d-nuyal yer usegzi 
ney asnimek n wawalen (adda akked afella). 

Tin yur-s, ma nra ad neyz nezzeh deg temsalt-a, ad naf dayen ssenf-nniden n “tyawsiwin” (yettidiren 
lwahid, maca ttemnamarent ssbeh meddi). Tiyawsiwin-a d IRGAZEN akked TLAWIN. Aya yessegzi-ti-d 
mlih Pierre Bourdieu deg yidlisen-is. Snat n trebba£-a n yimdanen i yettidiren lwahid deg deg yiwen n 
wadeg, i yettmeslayen yiwet n tmeslayt, i yes £ an yiwen n yidles, di tilawt, ttemnamarent, mgaradent am 
yigenni akked lqa£a. Ihi d sin n « yimadalen » yemxalafen. Da dayen amgired yellan gar sin n 
« yimadalen »-a lqay nezzeh : ur mgaradent ara kan deg wayen i (d)-asen-yefka ugama, mgaradent ula deg 
rray, deg taktiwin akked tmuyliwin, deg tikli di tmetti, deg yihulfan, deg yizerfan, deg wayanen, atg. Maca 
... Maca d aya i d iswi n tedyaliktit : d askasi yef temsalt-a n « snat n tyawsiwin yettemnamaren », yas 
akken lwahid i ttidirent, mehsub tezdi-tent tmetti d wayen i tla tmetti: tutlayt, idles, ... Am waken i d-nniy 
iwsawen, atas n yimussnawen i yesqedcen tadyalikt, gar-asen Socrate, Platon, Aristote, Hegel, Marx, ... D 
acu kan yal wa acu n unamek i (d)as-yefka : “snat n tyawsiwin-nni” yettemnamaren ur Edilent ara, yal 
amussnaw acu iyef yessebded awal-is. “Chez Platon, la dialectique est ainsi une science ou un genre de 
connaissance6 qui repose sur la confrontation de plusieurs positions de maniere a depasser Y opinion (doxa) 
en vue de parvenir a un veritable savoir (ou a la verite). II s’agit done d’un moyen de s’elever du monde des 



apparences (ou du "sensible") vers la connaissance intellectuelle (ou "l’intelligible"), jusqu’aux concepts les 
plus generaux, jusqu’aux principes premiers (voir La Republique, livres VI et VII). », in 
http://fr.wikipedia.org/wiki/Dialec... 

Yur Karl Marx, anelmad n Hegel, snat n tyawsiwin-a d « les classes sociales », mehsub « la bourgeoisie » 
« la proletariat ». D amennuy gar « les classes » i d amseddu (moteur) agensas n tmetti. 

Tadyaliktit d tarrayt n umeslay, n uzeyzen (raisonnement) gar sin n yimdanen (ney : snat trebbas); s umata 
deg-s 3 n tizza : 1. TizriO£ (+these) ; 2. Tameglizri (antithese) ; 3. Tasemlilt (synthese). Ad d-yefk yiwen 
tizri (rray ney tamuyli), ad yekker wis 2 ad as-d-yerr, ad d-yefk tanemglizri (tamuyli tis 2 ara ixalfen 
tamuyli tamezwarut). S umeslay, s uzeyzen, s usqerdec ad uyalen ad msefhamen, ad mwafaqen, taggara ad 
siwden ad d-teyli talwit, ad as-d-afen tifrat; d tifrat-a, yiwen n wass ad tuyal d tasemlilt (synthese). Asmi 
ara iseddi wi iseddan, tasemlilt-nni ad tuyal d “la these-nniden”, atg. 

Tizri 


Tura ad d-nuyal-d yer tmetti taqbaylit, ad nwali acu n « tyawsiwin-a yettemnamaren». Wwiy-d yagi awal 
yef tuddsa tanmettit n Tmurt n Leqbayel, seg uxxam alamma d ssef ney, ugar, alamma d sin n yimuren n 
Tmurt (tamurt ufella tamurt n wadda). Rniy nniy-d belli afella (w)adda ur yerzi ara lasli ney lqedd n 
tyawsiwin , riy ad d-iniy mi ara d-yini yiwen Tamurt n wadda Tamurt ufella, aya ur yerzi ara “T altitude” 
(lasli n wadeg), lemmer akken tili d Tamurt n Gerger iwumi semman “Tamurt ufella”. D acu i d-ttnamaken 
ihi wawalen afella adda ? 

Turda-inu, nekki, awalen-a qqnen s amezruy, yer lasel akked rray/udabu. D win yuyen d amezwaru kra n 
wadeg i yettayen tama ufella ; dya win i d-yerzan mbesd amezwaru, yettay tama n wadda, acku ma ur t- 
yeqbil ara umezwaru-nni, ma ur yeqbil ara ad yezdey yer tama-s, ur yettili ara. Tin yur-s, win i d-yezwaren 
s amkan yettusemma d anesli (kter n wis 2), acku d bab n wakal, d bab n lasel; ihi ma yella d netta i d bab n 
wakal, yettusemma dayen d bab n rray, mehsub d bab udabu. Aya yettili deg uyawas n tizri (en theorie), 
deg tilawt yezmer ad yili wayen-nniden. 

Iban-awen lhal, win yuyen adabu d netta d bab n rray, d netta i d-yessebdaden leqwanen, i ten- 
yesselhuyen... Daymi i ttnayen medden yef udabu, i ttmettaten fell-as. Dya tawuri n yimussnawen-nney n 
zik d ferru n wuguren i d-yettilin gar “tyawsiwin-a” (ixxamen, iderma, tudrin, lesrac, ...) s wawal ; ma 
yella ur tt-yefri ara wawal, ad tt-id-yekcem udebbuz. 

Mmeslayey-d dayen yef yIRGAZEN akked TLAWIN, nniy-d d sin n “yimadalen” yemgaraden am yigenni 
d lqa£a. Da dayen d tarbaEt tamezwarut (IRGAZEN) i yernan tis snat (TILAWIN). Ma nedfer tadyaliktit- 
nney, ad d-nini: irgazen uyen tama ufella, tilawin ttfent tama n wadda. 

Tameglizri 

Init-d kra kunwi d kunemti.. .ney kunemti akked kunwi 


Yettwakkes-d seg "https://kab.wikipedia.Org/w/index.php?title=Tafelsaft&oldid=83247" 

